Пикът на грипа вече отминава, но опасността остава - inews.bg
Пикът на грипа вече отминава, но опасността остава 01.02 | 15:00
Болестта не бива да се подценява, всяка година от нея умират хиляди, казва проф. Кантарджиев
Статистиката показва, че болните от грип през последната седмица са намалели, пикът отминава, но все още опасност има, защото епидемията в страната остава. Това заяви в студиото на бТВ проф. Тодор Кaнтарджиев, директор на Националния център по заразни и паразитни болести. Той допълни, че тази година броят на болните не е много, но усложненията са много тежки.
Катарджиев заяви, че при грип, ако до 36 часа не се вземе антивирусно лекарство, състоянието на болния рязко се влошава. "На петия ден и да даваш свръхдози от тези лекарства, те не действат. Имунната система на болния съсипва мозъка, а не самия вирус”, допълни той.
"Свикнахме, че инфекции лесно се лекуват – не е така. Трябват правилните лекарства. Когато става дума за дете, колегите правят каквото могат. Просто усложненията са големи. Има склонност у нас да се подценяват изследвания, които са важни. При случая в Плевен, инфекцията на детето се е развила твърде бързо. Натрупва се рутина в лекарите, но обикновено се стараят”, каза Катарджиев и допълни, че за случая от Плевен не е изпратен материал за изследване.
Здравният инспектор посочи, че има и добра новина – противогрипната ваксина тази година работи. "Канадският институт за заразни болести доказа, че той има 82% протекция над щама”, каза още Кантарджиев.
грип епидемия опасност проф. д-р Тодор Кантарджиев